સારાંશ માટે દસ્તાવેજ: શુક્રવારે સીરમ ઇન્સ્ટિટ્યૂટના સીઈઓ અદાર પૂનાવાલાએ બ્રિટનના ધ ટાઇમ્સ અખબારને આપેલા ઇન્ટરવ્યૂમાં આ જાણકારી આપી હતી.

તેઓએ કહ્યું, "આગામી કેટલાક દિવસોમાં તેને સંબંધિત જાહેરાત કરાશે"

પૂનાવાલાએ જણાવ્યું કે કંપની જુલાઈ સુધીમાં દર મહિને 10 કરોડ ડોઝનું ઉત્પાદન શરૂ કરી દેશે.

પહેલાં મે સુધી આટલા ડોઝના ઉત્પાદનનું લક્ષ્ય રાખવામાં આવ્યું હતું.

કોરોના : દિલ્હીમાં એક સપ્તાહ માટે વધારાયું લૉકડાઉન 

કોરોના મહામારીના વધી રહેલા કેસ જોતાં દિલ્હીમાં લૉકડાઉનને વધુ એક સપ્તાહ માટે વધારી દેવાયું છે. 

દિલ્હીના મુખ્ય મંત્રી અરવિંદ કેજરીવાલે ટ્વિટર પર આ અંગેની જાણકારી આપી છે. 

દિલ્હીમાં લાગુ લૉકડાઉન સોમવારે સવારે પૂર્ણ થઈ રહ્યું હતું. આ બીજી વખત છે કે જ્યારે કેજરીવાલે લૉકડાઉનને એક સપ્તાહ માટે વધારી દેવાનો નિર્ણય કર્યો છે. 

દેશની રાજધાની દિલ્હીમાં દરરોજ 25 હજાર કરતાં વધારે કોરોના વાઇરસના કેસ નોંધાઈ રહ્યા છે. 

શુક્રવારે દિલ્હીમાં કોરોનાથી 375 લોકોનાં મૃત્યુ થયાં છે. 

આ દરમિયાન રાજ્યની હૉસ્પિટલોમાં ઓક્સિજનની અછતની ફરિયાદો સતત સામે આવી રહી છે. શનિવારે એક હૉસ્પિટલમાં ઓક્સિજનની અછતને પગલે 12 કોરોના સંક્રમિત દરદીઓનાં મૃત્યુ થયાં હતાં. 

ભારતમાં એક દિવસમાં વિક્રમજનક 4 લાખ કોરોનાના કેસ, 3,500થી વધુનાં મોત 

ભારતમાં અત્યાર સુધીના એક દિવસના સૌથી વધુ 4 લાખ કોરોના વાઇરસના કેસ નોંધાયા છે. 

ભારત સરકારના આરોગ્ય અને પરિવાર કલ્યાણ મંત્રાલયના જણાવ્યા પ્રમાણે ભારતમાં છેલ્લા 24 કલાકમાં 4,01,993 કેસ નોંધાયા છે.  

મહામારી શરૂ થઈ ત્યારથી હાલ સુધી એક દિવસમાં નોંધાયેલા સૌથી વધારે કેસ છે. ઉપરાંત વિશ્વમાં એક દિવસમાં સૌથી વધારે આવેલા કેસ પણ છે. 

ભારતમાં છેલ્લાં 24 કલાકમાં 3,523 લોકોનાં મૃત્યુ થયાં છે, જ્યારે 2,99,998 દરદીઓને સાજા થયા બાદ રજા આપી દેવાઈ છે. 

ભારતમાં કુલ કેસની સંખ્યા 1,91,64,969એ પહોંચી છે. હાલ સુધીમાં 2,11,853 દરદી મૃત્યુ પામ્યાં છે, જ્યારે 1,56,84,406 દરદી સાજા થયા છે. ભારતમાં ઍક્ટિવ કેસની સંખ્યા 32,68,710 છે.

અમેરિકાના ડૉ.એન્થની ફાઉચીની ભારતને સલાહ, "થોડાં અઠવાડિયાં માટે દેશ બંધ કરો"

એન્થની ફાઉચી

અમેરિકાના રાષ્ટ્રપતિ જો બાઇડનના મુખ્ય આરોગ્ય સલાહકાર અને જાણીતા મહામારી નિષ્ણાંત ડૉ. એન્થની ફાઉચીએ  આપેલા ઇન્ટરવ્યુમાં કહ્યું, "તાત્કાલિક ધોરણે દેશને થોડાંક અઠવાડિયાં માટે બંધ કરી દો."

ડૉ. એન્થની ફાઉચીએ કહ્યું, "કોઈપણ દેશને પોતાને બંધ કરવો...\nદસ્તાવેજની સમાન ભાષામાં સારાંશ:
ઍસ્ટ્રાઝેનેકા-ઑક્સફોર્ડની કોવિડ-19 વૅક્સિનનું કોવિશિલ્ડ નામથી ઉત્પાદન કરનારી ભારતીય કંપની સીરમ ઇન્સ્ટિટ્યૂટ ઑફ ઇન્ડિયા અન્ય દેશોમાં પણ વૅક્સિન ઉત્પાદન શરૂ કરી શકે છે.